als_Latn dik_Latn sag_Latn
Taçi replikon me Bushati-Shkullaku: Shpifës që të fusin duart në xhepa
Shpifës frikacakë të medias shqiptare me lapsa majëthyer që godasin këdo që nuk është “mik” darovitës i tavolinës së tyre – i quan në një reagim për media Rezar Taçi dy opinionistët Andi Bushati dhe Armand Shkullaku në një replikë për shkrimin me titull “Taçi largon Cassanon nga Parma. Nuk i jep paratë” botuar në portalin online afër opozitës lapsi.al
Më poshtë replika e tij:
Shkrimi me titull “Taçi largon Cassanon nga Parma. Nuk i jep parate” , postuar në web në 27 janar nga çifti Bushati – Shkullaku, jo vetëm që nuk ka lidhje me të vërtetën, por është antipod i saj. Në shkelje të plotë të etikës së medias ata mashtrojnë qëllimisht opinionin publik. Për shkak të përfshirjes së emrit tim po saktësoj atë që autorët e këtij shkarrashkrimi kanë preferuar ta shtrembërojnë qëllimisht. Futbollisti Italian Antonio Cassano në një intervistë për programin e mirënjohur sportiv “Tiki Taka” të “Italia 1”, është shprehur se ka rreth 7 muaj pa marrë pagesën, ndërkohë që dhe të tjerë kanë mbi një vit që nuk janë paguar nga ekipi i Parmës, nga drejtuesit e mëparshëm të këtij klubi. Cassano thotë gjithashtu se nuk i njeh aksionerët e rinj dhe se është zhgënjyer nga ata të vjetrit. Në asnjë moment sulmuesi Italian Antonio Cassano nuk ka përmendur emrin Rezart Taçi, siç bëjnë autorët e shkrimit të sipërcituar.
Sikundër kam bërë edhe më parë me shpifjet e përsëritura nga çifti Bushati- Shkullaku i sfidoj publikisht në një përballje televizive, formatin e të cilit po e lë në zgjedhjen e tyre. Por, asnjëherë nuk do të pranoj të ulem në tavolina dallaveresh, ku njerëz të vetëveshur me pushtet mediatik janë mësuar të fusin duart në xhepin e të tjerëve.
Rezart Taçi
President i Federatës Shqiptare të Shahut
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn tur_Latn als_Latn unk als_Latn unk als_Latn unk als_Latn unk als_Latn unk knc_Latn